smcproject/ml-wiki-sentences huggingface dataset:
ഓർത്തോമിക്സോവൈറസ് കുടുംബത്തിലെ ആർ.എൻ.എ. വൈറസുകൾ മൂലം പക്ഷികളിലും , സസ്തനികളിലുമുണ്ടാകുന്ന പകർച്ചവ്യാധികളെ പൊതുവിൽ സൂചിപ്പിക്കുന്ന പദമാണ്‌ ഇൻഫ്ലുവെൻസ അഥവാ ഫ്ലൂ .
തണുപ്പ് , പനി , തൊണ്ട വേദന , തലവേദന , ചുമ , മസിൽ വേദന തുടങ്ങിയ ലക്ഷണങ്ങളോടെയാണു ഈ രോഗം സാധാരണ പ്രത്യക്ഷപ്പെടുന്നത് .
പനി, ചുമ, തൊണ്ട വേദന എന്നിവയാണു സാധാരണ കണ്ടു വരുന്ന ലക്ഷണങ്ങൾ.
ഈ രോഗം ചികിത്സ തേടാതെ മൂർച്ഛിക്കുകയാണെങ്കിൽ കുട്ടികളിലും, മുതിർന്നവരിലും ന്യൂമോണിയ എന്ന രോഗമായിത്തീരാൻ സാദ്ധ്യതയുണ്ട്.
ഇൻഫ്ലുവെൻസ വൈറസിന്റെ മാതൃക
രോഗലക്ഷണങ്ങൾ ഇൻഫ്ലുവൻസ പോലെയുള്ള മറ്റസുഖങ്ങളുമായി (ഉദാഹരണത്തിന് ജലദോഷം) തെറ്റിദ്ധരിപ്പിക്കുന്നവയാണെങ്കിലും ഈ അസുഖം പ്രായേണ കൂടുതൽ മാരകമാണ്.
രോഗകാരിയായ വൈറസും മറ്റിനമാണ്.
ഇൻഫ്ലുവൻസയുള്ളവർക്ക് (പ്രത്യേകിച്ചും കുട്ടികൾക്ക്) ഓക്കാനവും ഛർദ്ദിയുമുണ്ടായേക്കാം .
എങ്കിലും ഈ രോഗലക്ഷണങ്ങൾ ഇതുമായി ബന്ധമില്ലാത്ത ഗാസ്ട്രോ എന്ററൈറ്റിസ് എന്ന അസുഖത്തിലാണ് കൂടുതൽ കാണപ്പെടുന്നത്.
ഇൻഫ്ലുവൻസ ബാധിച്ചവരിൽ ഉണ്ടാകുന്ന ന്യൂമോണിയ വൈറസ് മൂലം തന്നെയുണ്ടാകുന്നതാവാം.
ചിലപ്പോൾ വൈറസ് ബാധയ്ക്കു പുറമേയുണ്ടാകുന്ന ബാക്ടീരിയ രോഗബാധയാവും ന്യൂമോണിയയ്ക്ക് കാരണം.
ഇൻഫ്ലുവനസ ബാധിച്ചയാളുടെ രോഗം സുഖപ്പെട്ടുവരുന്നുണ്ട് എന്ന തോന്നലുണ്ടാക്കുകയും പെട്ടെന്ന് കടുത്ത പനി വരുകയും ചെയ്യുന്നത് ഇത്തരം ബാക്ടീരിയ ബാധ മൂലമുള്ള ന്യൂമോണിയയുടെ ലക്ഷണമാവാം.
ശ്വാസമെടുക്കാൻ ബുദ്ധിമുട്ടുണ്ടാകുന്നതാണ് മറ്റൊരു അപകടസൂചന.
സാധാരണഗതിയിൽ വായുവിലൂടെയാണ് (ചുമയോ തുമ്മലോ കാരണമുണ്ടാകുന്ന എയറോസോളിലൂടെ) പടരുന്നത്.
പക്ഷിക്കാഷ്ടവുമായോ, രോഗബാധയുള്ളയാളുടെ മൂക്കളയോ അതുമാതിരിയുള്ള സ്രവങ്ങളുമായോ, രോഗാണുവുള്ള പ്രതലങ്ങളുമായോ ബന്ധമുണ്ടാകുന്നതിലൂട്എയും ഇൻഫ്ലുവൻസ പടരാം.
ഇതിലേതുമാർഗ്ഗമാണ് ഏറ്റവും പ്രധാനമെന്നത് വ്യക്തമല്ല.
സൂര്യപ്രകാശം , രോഗാണുനാശിനികൾ , ഡിറ്റർജന്റുകൾ എന്നിവ രോഗകാരിയെ നശിപ്പിക്കും.
സോപ്പ് അണുക്കളെ നശിപ്പിക്കുന്നതുകാരണം ഇടയ്ക്കിടെ കൈ കഴുകുന്നത് രോഗം പടരുന്നത് തടയാൻ സഹായകരമാണ്.
കാലികമായുണ്ടാകുന്ന എപെഡെമിക്കുകളിലൂടെ ഇൻഫ്ലുവൻസ ലോകമാസകലം ഇടയ്ക്കിടെ പടരാറുണ്ട്.
രൂഷമായ രോഗബാധ എല്ലാ വർഷവും മുപ്പതു മുതൽ അൻപതു ലക്ഷം വരെ ആൾക്കാർക്കുണ്ടാകാറുണ്ട്.
ഉദ്ദേശം 250,000 മുതൽ 500,000 വരെ ആൾക്കാർ എല്ലാ വർഷവും മരണമടയാറുമുണ്ട്.
പാൻഡെമിക്കുകൾ ഉണ്ടാകുന്ന വർഷങ്ങളിൽ ദശലക്ഷക്കണക്കിന് ആൾക്കാർ ഈ അസുഖം മൂലം മരിക്കാറുണ്ട്.
ഇരുപതാം നൂറ്റാണ്ടിൽ മൂന്നു തവണ ഇൻഫ്ലുവൻസ പാൻഡെമിക്കുകൾ ഉണ്ടായി.
മൂന്നു തവണയും വ്യത്യസ്തതരം വൈറസുകളായിരുന്നു രോഗകാരി.
മറ്റു ജന്തുക്കളിൽ നിന്ന് രോഗാണു മനുഷ്യരിലേയ്ക്ക് പടരുമ്പോഴാണ് ഇത്തരം പുതിയ സ്ട്രെയിൻ വൈറസുകൾ പ്രത്യക്ഷപ്പെടുന്നത്.
മനുഷ്യരിൽ നിലവിലുള്ള ഒരു സ്ട്രെയിൻ രോഗകാരി മറ്റു മൃഗങ്ങളിലെ രോഗാണുവിൽ നിന്ന് ജനിതവസ്തുക്കൾ നേടിയെടുക്കുമ്പോഴും ഇത് സംഭവിക്കാം.
H5N1 എന്ന രോഗകാരി 1990 കളിൽ പാൻഡെമിക് ബാധയുണ്ടാക്കുമെന്ന ഭീതിയുണ്ടായിരുന്നു.
പക്ഷേ ഇത് മനുഷ്യരിൽ നിന്ന് മനുഷ്യരിലേയ്ക്ക് പടരാൻ സാദ്ധ്യത കുറവുള്ള ഇനമായിരുന്നു.
2009 ഏപ്രിലിൽ മനുഷ്യരിലെയും പന്നിയിലെയും പക്ഷികളിലെയും ഇൻഫ്ലുവൻസ രോഗകാരിയുടെ ജനിതകഘടന പങ്കുവയ്ക്കുന്ന ഒരു വൈറസ് പ്രത്യക്ഷപ്പെടുകയുണ്ടായി.
2009 ജൂൺ പതിനൊന്നിന് ഇത് ഒരു പാൻഡെമിക് ആണെന്ന് ലോകാരോഗ്യസംഘടന പ്രഖ്യാപിച്ചു.
ഈ രോഗാണു മനുഷ്യരിൽ നിന്ന് മനുഷ്യരിലേയ്ക്ക് പടരുന്നുണ്ടായിരുന്നുവെങ്കിലും സാധാരണ ഇൻഫ്ലുവൻസ വൈറസ് ബാധയോളം മാരകമായിരുന്നില്ല.
വികസിതരാജ്യങ്ങളിൽ ഇൻഫ്ലുവൻസയ്ക്കെതിരായ വാക്സിനുകൾ ലഭ്യമാണ്.
കോഴികൃഷി നടത്തുന്നവർ ഇവ ചത്തൊടുങ്ങാതിരിക്കാൻ വാക്സിനുകൾ ഉപയോഗിക്കാറുണ്ട്.
ട്രൈവാലന്റ് ഇൻഫ്ലുവൻസ വാക്സിൻ എന്ന ഇനമാണ് ഏറ്റവും സാധാരണം.
ഇൻഫ്ലുവൻസ എ വൈറസിന്റെ രണ്ടിനങ്ങളും ഇൻഫ്ലുവൻസ ബി വൈറസ് ഇനവുമാണ് ഈ വാക്സിൻ ഉപയോഗിച്ച് പ്രതിരോധിക്കാവുന്നത്.
ഇത് ജീവനുള്ള വൈറസ് ഉപയോഗിച്ചുള്ള വാക്സിനാണെങ്കിലും വാക്സിനിലെ വൈറസ് പടരാനുള്ള സാദ്ധ്യത വളരെക്കുറവാണ്.
ഒരു വർഷം ഉപയോഗിക്കുന്ന വാക്സിൻ അടുത്ത വർഷം ഉപയോഗയോഗ്യമായിരിക്കില്ല.
വൈറസ് വളരെപ്പെട്ടെന്ന് പരിണമിച്ച് രൂപം മാറുന്നതാണ് ഇതിനു കാരണം.
ഒസെൽടാമിവിർ (ടാമിഫ്ലൂ) പോലുള്ള മരുന്നുകൾ ഇൻഫ്ലുവൻസയുടെ ചികിത്സയ്ക്ക് ഉപയോഗിക്കപ്പെടുന്നുണ്ട്.
ഇവയുടെ പ്രയോജനത്തെപ്പറ്റിയുള്ള പരീക്ഷണഫലങ്ങൾ ഭൂരിഭാഗവും പ്രസിദ്ധീകരിക്കപ്പെട്ടിട്ടില്ലാത്തതിനാൽ ഉപയുക്തതയെപ്പറ്റിയുള്ള വിവരങ്ങൾ അപൂർണ്ണമാണ്.
രോഗലക്ഷണങ്ങൾ ഇൻഫ്ലുവൻസ തിരിച്ചറിയാൻ ഏറ്റവും സഹായകരമായ രോഗലക്ഷണങ്ങൾ രോഗലക്ഷണം: സെൻസിറ്റിവിറ്റി സ്പെസിഫിസിറ്റി പനി 68–86% 25–73% ചുമ 84–98% 7–29% മൂക്കടപ്പ് 68–91% 19–41%
ചൂടുൾപ്പെടെയുള്ള മൂന്ന് രോഗലക്ഷണങ്ങളും 60 വയസ്സിനു മുകളിൽ പ്രായമുള്ളവർക്ക് രോഗനിർണ്ണയത്തിന് അധികം സഹായകമല്ല.
ഇൻഫ്ലുവൻസ രോഗത്തിന്റെ ലക്ഷണങ്ങൾ പനിയും ചുമയുമാണ് ഏറ്റവും സാധാരണമായ രോഗലക്ഷണങ്ങൾ.
ഇൻഫ്ലുവൻസ രോഗം ബാധിക്കുന്നതിൽ 33% ആൾക്കാർക്കും ലക്ഷണങ്ങളൊന്നുമുണ്ടാവില്ല.
രോഗാണുബാധയുണ്ടായി ഒന്നോ രണ്ടോ ദിവസത്തിനു ശേഷം വളരെപ്പെട്ടെന്നയിരിക്കും രോഗലക്ഷണങ്ങൾ ആരംഭിക്കുന്നത്.
സാധാരണഗതിയിൽ വിറവലാണ് ആദ്യരോഗലക്ഷണം.
ശരീര താപനില വർദ്ധിക്കുന്നതും ആദ്യമുണ്ടാകുന്ന രോഗലക്ഷണമാണ്.
38–39 °C (ഉദ്ദേശം 100–103 °F) വരെ താപനില ഉയരാം.
രോഗം ബാധിക്കുന്ന മിക്ക ആൾക്കാരും കുറേ ദിവസം കിടപ്പിലായിപ്പോകും.
ശരീരമാസകലം വേദനയുമുണ്ടാകാറുണ്ട്.
നട്ടെല്ലിനും കാലുകൾക്കുമാണ് കൂടുതൽ വേദനയുണ്ടാവുന്നത്.
ഇൻഫ്ലുവൻസ രോഗലക്ഷണങ്ങൾ: ചൂട് വിറവലും കോച്ചലും മറ്റുമുണ്ടാകാറുണ്ട്.
ചുമ മൂക്കടപ്പ് ശരീരവേദന സന്ധികളിലും തൊണ്ടയിലുമാണ് കൂടുതൽ വേദനയുണ്ടാകുന്നത്.
തളർച്ച തലവേദന ഇറിറ്റേഷൻ മൂലം കണ്ണുനിറയുക കണ്ണു ചുവക്കുക.
തൊലി ചുവക്കുക.
ചുവന്ന ചെറിയ പുള്ളികൾ തൊലിയിൽ കാണപ്പെടുക കുട്ടികളിൽ വയറിളക്കം , വയറുവേദന മുതലായ രോഗലക്ഷണങ്ങൾ കാണപ്പെടാറുണ്ട്.
ഇത്തരം ലക്ഷണങ്ങൾ ഇൻഫ്ലുവൻസ ബി ബാധിതരി‌ൽ കൂടുതലായിരിക്കും.
രോഗബാധയുടെ ആദ്യഘട്ടങ്ങളിൽ ജലദോഷവും ഇൻഫ്ലുവൻസയും തമ്മിൽ വേർതിരിച്ചറിയുക ബുദ്ധിമുട്ടാണ്.
ഉയർന്ന പനിയും പെട്ടെന്നുണ്ടാകുന്ന രോഗബാധയും തീരെ തളർന്നുപോകുന്ന അവസ്ഥയും ഇൻഫ്ലുവൻസയാണ് രോഗമെന്ന് സംശയിക്കാവുന്ന കാരണങ്ങളാണ്.
മുതിർന്നവരിൽ വയറിളക്കം സാധാരണഗതിയിൽ ഇൻഫ്ലുവൻസയ്ക്ക് കാരണമാകാറില്ല.
പക്ഷിപ്പനിയുടെ ( H5N1 ) ചില കേസുകളിൽ പക്ഷേ ഈ ലക്ഷണം കാണപ്പെട്ടിരുന്നു.
ഇൻഫ്ലുവൻസയിൽ സാധാരണ കാണപ്പെടുന്ന രോഗലക്ഷണങ്ങൾ വലതുവശത്തെ പട്ടികയിൽ കൊടുത്തിട്ടുണ്ട്.
രോഗബാധ തുടങ്ങുമ്പോഴേ ആന്റീവൈറൽ മരുന്നുകൾ നൽകുന്നത് ഫലപ്രദമായതിനാൽ ( ചികിത്സയെപ്പറ്റി താഴെക്കൊടുത്തിരിക്കുന്ന തലക്കെട്ട് വായിക്കുക ) രോഗബാധ ആദ്യമേ തിരിച്ചറിയുന്നത് കൊണ്ട് വലിയ ഗുണമുണ്ട്.
ചൂട്, ചുമ, തൊണ്ടവേദന (അല്ലെങ്കിൽ മൂക്കടപ്പ്) എന്നീ രോഗലക്ഷണങ്ങൾ ഒരുമിച്ച് കാണപ്പെടുന്നത് രോഗനിർണ്ണയത്തെ സഹായിക്കും.
രണ്ടു പഠനങ്ങൾ കാണിക്കുന്നത് പ്രാദേശിക രോഗബാധയിൽ 70%-ൽ കൂടുതൽ പേരിലും രോഗകാരി ഉണ്ടാകുമെന്നും, അതിനാൽ ഈ രോഗലക്ഷണങ്ങൾ ഉള്ള എല്ലാവർക്കും പരിശോധന കൂടാതെ തന്നെ ആന്റീവൈറൽ മരുന്നുകൾ നൽകാവുന്നതാണെന്നുമാണ്.
15%-ൽ കൂടുതൽ പ്രിവലൻസ് ഉണ്ടെങ്കിലും ഈ മരുന്നുകൾ നൽകാവുന്നതാണത്രേ.
ഇൻഫ്ലുവൻസ ഉണ്ടോ എന്ന് കണ്ടുപിടിക്കാൻ സഹായിക്കുന്ന ലബോറട്ടറി പരിശോധനകൾ മെച്ചപ്പെട്ടു വരുന്നുണ്ട്.
സി.ഡി.സി. ഇത്തരം പരിശോധനകളുടെ ഒരു സംക്ഷിപ്തവിവരണം കാത്തുസൂക്ഷിക്കുന്നുണ്ട്.
വൈറൽ കൾച്ചറുമായി തട്ടിച്ചുനോക്കുമ്പോൾ പെട്ടെന്നു ചെയ്യാവുന്ന ടെസ്റ്റുകൾക്ക് 70–75% സെൻസിറ്റിവിറ്റിയും 90–95% സ്പെസിഫിസിറ്റിയുമുണ്ടത്രേ.
25%-നു മുകളിൽ പ്രിവലൻസുള്ള ഇൻഫ്ലുവൻസ സീസണിലാണ് ഈ പരിശോധനകൾ കൂടുതൽ ഗുണം ചെയ്യുന്നത്.
വൈറസ് മൂലമോ ബാക്ടീരിയ ബാധ ഇതിനു പുറമേ ഉണ്ടാകുന്നതുമൂലമോ ന്യൂമോണിയ ചിലപ്പോൾ ഉണ്ടായേക്കാം.
ശ്വാസമെടുക്കാനുള്ള ബുദ്ധിമുട്ട്, രോഗം സുഖപ്പെടുന്ന ലക്ഷണങ്ങൾ കാണിച്ചശേഷം പെട്ടെന്ന് അസുഖം മൂർച്ഛിക്കുക എന്നിവ ബാക്ടീരിയ മൂലമുണ്ടാകുന്ന ന്യൂമോണിയയുടെ ലക്ഷണമാണ്.
അവലംബം പുറമെ നിന്നുള്ള കണ്ണികൾ * മലയാളത്തിലുള്ള ലേഖനം, ലൂക്ക സയൻസ് പോർട്ടൽ ERS Online Course on Influenza Swine and Seasonal Flu
Archived 2011-07-27 at the Wayback Machine .
, Institute for Good Medicine Archived 2009-08-01 at the Wayback Machine .
at the Pennsylvania Medical Society Info on influenza at CDC Summary of the disease at the NYTimes .
10 Genes, Furiously Evolving NYTimes May 4, 2009 Outbreak Alerts United States based communicable disease notification website.
Influenza Research Database – Database of influenza genomic sequences, serotypes, polymorphisms, structures, epitopes, drugs and related tools.
Influenza (Mayo Clinic) Fact Sheet Overview of influenza at World Health Organization The Multinational Influenza Seasonal Mortality Study (MISMS) Archived 2016-09-09 at the Wayback Machine .
Fogarty International Center Health encyclopedia entry Archived 2008-10-26 at the Wayback Machine .
at NHS Direct Orthomyxoviridae The Universal Virus Database of the International Committee on Taxonomy of Viruses Influenza Virus Resource from the NCBI European Influenza Surveillance Scheme Archived 2011-10-13 at the Wayback Machine .
Flu Trends Archived 2008-12-25 at the Wayback Machine .
– flu activity across the U.S. Cold and flu advice Archived 2008-11-12 at the Wayback Machine .
(NHS Direct) Online video discussing influenza outbreaks and spread of other infectious diseases (Vega Science Trust) Flu.gov: Know What To Do About the Flu PATH Vaccine Resource Library influenza resources
ഇൻഫ്ലുവെൻസ വാക്സിൻ ഇംഗ്ലീഷ് വിലാസം https://ml.wikipedia.org/wiki/Influenza_vaccine
ഫ്ലൂ ഷോട്ട്സ് എന്ന പേരിലും അറിയപ്പെടുന്ന ഇൻഫ്ലുവെൻസ ഫ്ലൂ ഷോട്ട്സ് എന്ന പേരിലും അറിയപ്പെടുന്ന ഇൻഫ്ലുവെൻസ വാക്സിനുകൽ ഇൻഫ്ലുവെൻസ രോഗത്തിൽ നിന്നും സംരക്ഷിക്കൻ വേണ്ടിയുള്ള വാക്സിൻ ആണ്.
പകർച്ച പനിക്ക് കാരണമാവുന്ന ഇൻഫ്ലുവെൻസ വൈറസുകൾക്ക് പെട്ടെന്നു രൂപമാട്ടം സംഭവിക്കുന്നവ ആയതിനാൽ തന്നെ ഈ വാക്സിന്റേയും പുതിയ വകഭേദങ്ങൾ വർഷത്തിൽ 2 തവണ വീതം വികസിപ്പിച്ചെടുക്കാറുണ്ട്.
ഈ വാക്സിന്റെ ഫലപ്രാപ്തിയും വർഷം തോറും മാറാറുണ്ടെങ്കിലും പൊതുവെ നല്ല രീതിയിലുള്ളാ പ്രതിരോധം ഇൻഫ്ലുവെൻസ രോഗത്തിനെതിരെ നൽകാൻ ഈ വാക്സിനുകൽക്ക് സാധിക്കാറുണ്ട്.
കുട്ടീകളിൽ ഇൻഫ്ലുവെൻസ വാക്സിനെസഏഷൻ നൽകുന്നത് മൂലം അവർക്ക് പ്രതിരോധം നൽകുന്നുണ്ടെങ്കിലും 65 വയദസ്സിലധികം പ്രായമുള്ളവരിൽ ഈ വാക്സിൻ എത്രത്തോളം ഫലപ്രദമാണെന്ന് ഇതുവരെ തെളിയിക്കാൻ സാധിച്ചിട്ടില്ല.
ക്സിനുകൾ ഇൻഫ്ലുവെൻസ രോഗത്തിൽ നിന്നും സംരക്ഷിക്കൻ വേണ്ടിയുള്ള വാക്സിൻ ആണ്.
പകർച്ച പനിക്ക് കാരണമാവുന്ന ഇൻഫ്ലുവെൻസ വൈറസു കൾക്ക് പെട്ടെന്നു രൂപമാട്ടം സംഭവിക്കുന്നവ ആയതിനാൽ തന്നെ ഈ വാക്സിന്റേയും പുതിയ വകഭേദങ്ങൾ വർഷത്തിൽ 2 തവണ വീതം വികസിപ്പിച്ചെടുക്കാറുണ്ട്.
കുട്ടികളിൽ ഇൻഫ്ലുവെൻസ വാക്സിനേഷൻ നൽകുന്നത് മൂലം അവർക്ക് സംരക്ഷണം നൽകുന്നുണ്ടെങ്കിലും 65 വയസ്സിലധികം പ്രായമുള്ളവരിൽ ഈ വാക്സിൻ എത്രത്തോളം ഫലപ്രദമാണെന്ന് ഇതുവരെ തെളിയിക്കാൻ സാധിച്ചിട്ടില്ല.
ഫ്ലൂ ഷോട്ട്സ് എന്ന പേരിലും അറിയപ്പെടുന്ന ഇൻഫ്ലുവെൻസ വാക്സിനുകൾ ഇൻഫ്ലുവെൻസ രോഗത്തിൽ നിന്നും സംരക്ഷിക്കൻ വേണ്ടിയുള്ള വാക്സിൻ ആണ്.
6 മാസത്തിനുള്ളിൽ പ്രയമുള്ളാവരിൽ വർഷവർഷം ഇൻഫ്ലുവെൻസ വാക്സിനേഷൻ നടത്തണമെന്നാണ് ലോകാരോഗ്യസംഘടന നിർദ്ദേശിക്കുന്നത്.
പ്രത്യേകിച്ചും ഗർഭിണികൾക്കും 6 മാസത്തിനും 5 വയസ്സിനുമിടയിലുള്ള കുട്ടികൾക്കും മറ്റു ആരോഗ്യ പ്രശ്നങ്ങൾ ഉള്ളവർക്കും ആരോഗ്യരംഗത്ത് പ്രവർത്തികൂന്നവർക്കും ഈ വാക്സിൻ നിർബന്ധമായും നൽകണമെന്നാണ് നിർദ്ദേശം.
സാധാരണയായി ഇൻഫ്ലുവെൻസ വാക്സിൻ സുരക്ഷിതമാണ്.
എങ്കിലും 5 മുതൽ 10 ശതമാനം വരെ കുട്ടികൾ പനിയും പേശിവേദനയോ ക്ഷീണമോ അനുഭവപ്പെടാറുണ്ട്.
ചില വർഷങ്ങളിൽ പ്രായമായവരിൽ ഒരു ദശലക്ഷം ഡോസിൽ ഒരെണ്ണാത്തിനു എന്ന തോതിൽ "ഗുള്ളീയർ-ബയർ സിൻഡ്രം" (guillain barre syndrome)എന്ന അവസ്ഥ റിപ്പോർട്ട് ചെയ്യപ്പെടാറുണ്ട്.
മുൻർഷങ്ങളിൽ ഇൻഫ്ലുവെൻസ വാക്സിനേഷൻ മൂലം എന്തെങ്കിലും അലെർജി ഉണ്ടായവരിൽ ഈ വാക്സിൻ ഒഴിവാക്കുന്നതാണ് നല്ലത്.
കൂടാതെ മുട്ടയോട് അലെർജിയുള്ളവർക്കും ഈ വാക്സിൻ ഭൂഷണമല്ല.
നിഷ്ക്രിയമായ അവസ്ഥയിലുള്ള വാക്സിനേഷൻ ആണ് സാധാരണയായി ഗർഭിണീകളിൽ നിർദ്ദേശിക്കപ്പെട്ടിട്ടുള്ളത്.
ഇവ സാധാരണയായി പേശികളിൽ കുത്തിവെച്ചോ , അല്ലെങ്കിൽ മൂക്കിലേക്ക് സ്പ്രേ ചെയ്തോ ചെയ്യാവുന്നതാണ്.
1930 കളിൽ തന്നെ ഇൻഫ്ലുവെൻസ വാക്സിനേഷൻ ആരംഭിച്ചിരുന്നെങ്കിലും , വലിയ രീതിയിൽ ഇത് അമേരിക്കൻ ഐക്യനാടുകളിൽ ലഭ്യമായി തുടങ്ങിയത് 1945 ൽ ആണ്.
ലോകാരോഗ്യ സംഘടനയുടെ ആവശ്യ മരുന്നുകളുടെ പട്ടികയിൽ വരുന്ന ഒന്നാണ് ഈ " ഇൻഫ്ലുവെൻസ വാക്സിൻ".
അടിസ്ഥാന ആരോഗ്യ വ്യവസ്ഥക്ക് ആവശ്യമായ ഏറ്റവും പ്രധാനപ്പെട്ട മരുന്നുകളാണ് ഈ പട്ടികയിൽ ഉള്ളത്.
ചികിൽസാപരമായ ഉപയോഗങ്ങൾ
" സെന്റേർസ് ഫോർ ഡിസീസ് കണ്ട്രോൾ ആന്റ് പ്രിവെൻഷൻ " കണക്കു പ്രകാരം ഇൻഫ്ലുവെൻസയിൽ നിന്നും സംരക്ഷണം നൽകാനും അതുപോലെ ഇൻഫ്ലുവെൻസ രോഗത്തിന്റെ വ്യാപനം തടയാനുമുള്ള ഏറ്റവും നല്ല മരുന്നാണ്.
ഈ വാക്സിനേഷനു ശേഷം 2 ആശ്ചയോളം സമയം വേണ്ടി വരും ശരീരത്തിലെ ആന്റിബോഡികൾക്ക് രോഗാവസ്ഥയിൽ നിന്നും സംരക്ഷണം നൽകാൻ.
2012 ലെ പഠനങ്ങൾ കാണിക്കുന്നത് ഈ വാക്സിൻ ഏകദേശം 67 ശതമാനം ആണെന്നാണ്.
എച്ച്. ഐ. വി പോസിറ്റിവ് ആയ മുതിർന്നവരിൽ 76 ശതമാനവും ആരോഗ്യവാന്മാരയ മുതിർന്നവരിൽ ( 18 മുതൽ 46 വയസ്സു വരെ) 70 ശതമാനവും 2 വയസ്സു വരെയുള്ള കുട്ടികളിൽ 66 ശതമാനത്തിലും ക്കര്യക്ഷമമാണെന്ന് തെളിഞ്ഞിട്ടുണ്ട്.
ഇൻഫ്ളേഷൻ സിദ്ധാന്തം
പ്രപഞ്ചരൂപീകരണത്തിന്റെ തുടക്കത്തിൽ,  പ്രപഞ്ചം നിലനിന്നിരുന്ന  സൂക്ഷ്‌മസ്ഥലത്തിനുണ്ടായ  അതിഭീമമായ വികാസത്തെപറ്റി പ്രതിപാദിക്കുന്ന ഭൗതിക ശാസ്‌ത്രസിദ്ധാന്തമാണ്  കോസ്‌മിക്‌ ഇൻഫ്ളേഷൻ.
ബിഗ് ബാംഗിനു ശേഷം ഏകദേശം 10 −36 സെക്കൻഡ് മുതൽ 10 −32 സെക്കൻഡ് വരെ മാത്രമാണ് ഇൻഫ്‌ളേഷൻ നീണ്ടുനിന്നത്.
ഇൻഫ്‌ളേഷൻ കാലഘട്ടത്തിനുശേഷം പ്രപഞ്ചത്തിന്റെ വികാസം തീരെ  മന്ദഗതിയിലായി.
1970 കളുടെ അവസാനത്തിലും 1980 കളുടെ തുടക്കത്തിലുമായി ലാൻ‌ഡാവ് ഇൻസ്റ്റിറ്റ്യൂട്ട് ഫോർ തിയററ്റിക്കൽ ഫിസിക്‌സിലെ അലക്സി സ്റ്റാരോബിൻസ്കി, കോർനെൽ സർവകലാശാലയിലെ അലൻ ഗുത്ത്, ലെബെദേവ് ഫിസിക്കൽ ഇൻസ്റ്റിറ്റ്യൂട്ടിലെ ആൻഡ്രി ലിൻഡെ എന്നിവരുൾപ്പെടെ നിരവധി സൈദ്ധാന്തിക ഭൗതികശാസ്ത്രജ്ഞരാണ് ഇൻഫ്‌ളേഷൻ സിദ്ധാന്തം വികസിപ്പിച്ചത് .
"കോസ്മിക് ഇൻഫ്‌ളേഷൻ സിദ്ധാന്തത്തിന് തുടക്കമിട്ടതിന്" അലക്സി സ്റ്റാരോബിൻസ്കി, അലൻ ഗുത്ത്, ആൻഡ്രി ലിൻഡെ എന്നിവർക്ക്  2014  ൽ കാവ്‌ലി പുരസ്‌കാരം സമ്മാനിച്ചു.
1980 കളുടെ തുടക്കത്തിൽ ഈ സിദ്ധാന്തം കൂടുതൽ വികസിക്കപ്പെട്ടു.
പ്രപഞ്ചത്തിന്റെ വലിയ തോതിലുള്ള ഘടനയുടെ (Large Scale Structure) ഉത്ഭവം വിശദീകരിക്കാൻ ഇൻഫ്‌ളേഷനു കഴിഞ്ഞിട്ടുണ്ട്.
ബിഗ് ബാംഗിന്റെ സമയത്ത്‌ ചില സൂക്ഷ്മ മേഖലകളിലുണ്ടായ ക്വാണ്ടം ഏറ്റക്കുറച്ചിലുകലാണ് (Vacuum fluctuations), നമ്മുടെ പ്രപഞ്ചത്തെ ഇന്നത്തെ കോസ്മിക് വലുപ്പത്തിലേക്ക് വിപുലീകരിച്ചത്.
ഗാലക്സികളുടെ രൂപീകരണവും ഇന്നത്തെ പ്രപഞ്ചഘടനയുടെ രൂപവത്കരണവുമൊക്കെ ഇതിന്റെ ഫലങ്ങളാണ്.
പല ഭൗതികശാസ്ത്രജ്ഞരും വിശ്വസിക്കുന്നത് ഇൻഫ്‌ളേഷൻ കാരണമാണ് പ്രപഞ്ചം എല്ലാ ദിശകളിലും ഒരേപോലെ കാണപ്പെടുന്നതും (Isotropic), കോസ്മിക് മൈക്രോവേവ് പശ്ചാത്തല വികിരണം തുല്യമായി വിതരണം ചെയ്യപ്പെട്ടതും, കാന്തിക മോണോപോളുകൾ നിരീക്ഷിക്കപ്പെടാത്തതും എന്നുമാണ്.
ഇൻഫ്‌ളേഷനു കാരണമായ കണികാ പ്രവർത്തനം എന്തെന്ന് ഇന്നും അജ്ഞാതമാണ്.
ഇൻഫ്‌ളേഷൻ മോഡലുകളുടെ നിരവധി പ്രവചനങ്ങൾ നിരീക്ഷണത്തിലൂടെ സ്ഥിരീകരിച്ചിരിക്കുന്നതിനാൽ ഇൻഫ്‌ളേഷന്റെ അടിസ്ഥാന മാതൃക മിക്ക ഭൗതികശാസ്ത്രജ്ഞരും അംഗീകരിക്കുന്നുണ്ട്.
എന്നിരുന്നാലും, ഗണ്യമായ ന്യൂനപക്ഷ ശാസ്ത്രജ്ഞർ ഇതിനോട് വിയോജിക്കുന്നു.
ഇൻഫ്‌ളേഷനു കാരണമാകുമെന്ന് കരുതപ്പെടുന്ന സാങ്കൽപ്പിക മണ്ഡലത്തെ ഇൻഫ്ലറ്റൺ (Inflaton)എന്നാണ് വിളിക്കുന്നത്.
"ഇൻഫ്‌ളേഷൻ എന്ന  ആശയം വികസിപ്പിച്ചെടുത്തതിന്" ഭൗതിക ശാസ്ത്രജ്ഞരായ എം.ഐ.ടിയിലെ അലൻ ഗുത്ത്, സ്റ്റാൻഫോർഡിലെ ആൻഡ്രി ലിൻഡെ, പ്രിൻസ്റ്റണിലെ പോൾ സ്റ്റെയ്ൻ‌ഹാർട്ട് എന്നിവർ ചേർന്ന് 2002 ലെ പ്രശസ്‌തമായ ഡിറാക് സമ്മാനം പങ്കിട്ടു .
ഇൻഫ്‌ളേഷൻ  സിദ്ധാന്തത്തിന്റെ  കണ്ടുപിടുത്തത്തിനും വികാസത്തിനും 2012-ൽ അലൻ ഗുത്തിനും ആൻഡ്രി ലിൻഡെക്കും അടിസ്ഥാന ഭൗതികശാസ്ത്രത്തിനുള്ള ബ്രേക്ക്‌ത്രൂ സമ്മാനവും ലഭിച്ചിട്ടുണ്ട്.
അവലംബം ↑ "First Second of the Big Bang".
How The Universe Works 3 .
Discovery Science ↑ "2014 Astrophysics Citation".
The Kavli Foundation .
The Kavli Foundation.
Retrieved 27 July 201 ↑ Tyson, Neil deGrasse and Donald Goldsmith (2004), Origins: Fourteen Billion Years of Cosmic Evolution , W. W. Norton Co., pp. 84–5.
↑ https://arxiv.org/abs/hep-ph/0304257 ↑ https://doi.org/10.1038%2Fscientificamerican0411-36 ↑ https://archive.org/details/inflationaryuniv0000guth ↑ https://www.ictp.it/about-ictp/prizes-awards/the-dirac-medal/the-medallists.aspx ↑ https://breakthroughprize.org/Laureates/1/P1/Y2012
ആക്രമണ വിമാനം എ 10 തണ്ടർബോൾട്ട്, അമേരിക്കൻ ഐക്യനാടുകളുടെ വായുസേനയുടെ പ്രാഥമിക ആക്രമണ വിമാനം.
ആക്രമണ വിമാനം സൈനികന്മാരെ സഹായിക്കാൻ ശത്രുസേനയുടെ വാഹനങ്ങളെയും, പ്രതിഷ്ഠാപനങ്ങളെയും, നിലത്തുള്ള മറ്റ് ഉപകരണങ്ങളെയും ആക്രമിക്കുന്ന ഒരു തരം സൈനികവിമാനമാണ് .
ആക്കുളം പാലം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ആക്കുളം പാലം പുതിയ പാലം തിരുവനന്തപുരം ജില്ലയിലെ ദേശീയപാത 66 ന്റെ ബൈപ്പാസിലെ നിർമ്മിക്കാൻപോകുന്ന ഒരു പാലമാണ്.
ദേശീയ ഹൈവേ അഥോറിറ്റിയുടെ കീഴിലാണ് ഈ പാലം നിർമ്മാണം.
396 മീറ്റർ നീളവും 10 മീറ്റർ വീതിയും ഇതിനുണ്ട്.
രണ്ടു വശത്തും ഫുട്്പാത്തും ഉണ്ടായിരിക്കും.
മുൻപുണ്ടായിരുന്ന പാലത്തിനു സമാന്തരമായാണിത് നിർമ്മിച്ചിരിക്കുന്നത്.
അവലംബം ↑ http://www.thehindu.com/news/cities/Thiruvananthapuram/work-on-akkulam-bridge-to-start/article8291831.ece
ആക്കൂർ താന്തോന്രീശ്വരർ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Aakkoor_Thanthondreeswarar_Temple The entrance of the temple
ഇന്ത്യയിലെ ഒരു സംസ്ഥാനമായ തമിഴ്‌നാട്ടിലെ മയിലാടുതുറൈ ജില്ലയിൽ ആക്കൂരിൽ സ്ഥിതി ചെയ്യുന്ന ഒരു ഹിന്ദു ക്ഷേത്രമാണ് ആക്കൂർ താന്തോന്രീശ്വരർ ക്ഷേത്രം ]).
അദ്ദേഹത്തെ താന്തോന്രിയപ്പർ എന്നാണ് വിളിക്കുന്നത്.
അദ്ദേഹത്തിന്റെ ഭാര്യ വാൽനെടുങ്കണ്ണി എന്നാണ് അറിയപ്പെടുന്നത്.
തമിഴ് ശൈവ നായനാർമാരായ തിരുജ്ഞാനസംബന്ധർ, തിരുനാവുക്കരസർ എന്നിവരുടെ ആദ്യകാല മധ്യകാല തേവാരം കാവ്യങ്ങളിൽ പ്രകീർത്തിക്കപ്പെട്ടിട്ടുള്ള 275 പാടൽ പെട്ര സ്ഥലങ്ങളിലെ ശിവ ക്ഷേത്രങ്ങളിൽ ഒന്നാണിത്.
തിരുജ്ഞാനസംബന്ധർ പ്രതിഷ്ഠയുടെ സവിശേഷതകളെക്കുറിച്ച് വിവരിക്കുന്നത്: “ நன்மையா னாரணனும் நான்முகனுங் காண்பரிய
தொன்மையான் தோற்றங்கே டில்லாதான் தொல்கோயில் இன்மையாற் சென்றிரந்தார்க் கில்லையென்னா தீந்துவக்குந் தன்மையாற் ஆக்கூரிற் றான்றோன்டி மாடமே.
” സിറപ്പുലി നായനാർ
സിറപ്പുലി നായനാർ ഈ ക്ഷേത്രവുമായി ബന്ധപ്പെട്ടിരിക്കുന്നു.
ക്ഷേത്രത്തിൽ അദ്ദേഹത്തിനായി ഒരു ദേവാലയം സമർപ്പിച്ചിട്ടുണ്ട്..
11°06′10″N 79°47′09″E ﻿ / ﻿ 11.102909°N 79.785929°E ﻿ / 11.102909; 79.785929
ആക്കൻ കത്തീഡ്രൽ ഇംഗ്ലീഷ് വിലാസം https://ml.wikipedia.org/wiki/Aachen_Cathedral
പടിഞ്ഞാറൻ ജർമ്മനിയിലെ ആക്കൻ നഗരത്തിലുള്ള ഒരു റോമൻ കത്തോലിക്ക പള്ളിയാണ് ആക്കൻ കത്തീഡ്രൽ (Aachen Cathedral).
യൂറോപ്പിലെ ഏറ്റവും പഴയ കത്തീഡ്രലുകളിൽ ഒന്നാണിത്.
ഇത് ചക്രവർത്തി കാറൽമാന്റെ ആജ്ഞപ്രകാരം നിർമ്മിച്ചതാണ്, 814 ൽ കാറൽമാൻ ചക്രവർത്തി യുടെ മരണശേഷം ആക്കൻ കത്തീഡ്രലിൽ തന്നെ സംസ്കരിക്കപ്പെട്ടു.
1802 മുതൽ ആച്ചെൻ രൂപത യിലെ വിശ്വാസികളുടെ മദർ ചർച്ചാണ് ഈ പള്ളി.
ചരിത്രം Floorplan of Charlemagne's palace chapel
ചക്രവർത്തി കാറൽമാന്റെ ആജ്ഞപ്രകാരം  796 ൽ  ആക്കൻ കത്തീഡ്രലിന്റെ ഹൃദയഭാഗമായി കണക്കാക്കുന്ന പാലറ്റൈൻ ചാപ്പൽ നിർമ്മിക്കാൻ തുടങ്ങി.
Odo of Metz എന്ന വാസ്തുശില്പിയാണ് നിർമ്മാണത്തിന് നേതൃത്വം നൽകിയത്.
നിർമ്മാണ പൂർത്തീകരണത്തിൻറെ കൃത്യമായ തീയതി അവ്യക്തമാണ്.
814 ൽ  കാറൽമാൻ ചക്രവർത്തിയുടെ മരണശേഷം ആക്കൻ കത്തീഡ്രലിലാണ് സംസ്കരിക്കപ്പെട്ടത്.
ഗോതിക് കാലഘട്ടത്തിൽ തീർഥാടകരുടെ മഹത്തായ ഒഴുക്ക് നിലനിർത്തുന്നതിനായി ഒരു ഗായക ഹാൾ 1355 ൽ നിർമ്മിച്ചു.
1978 ൽ ഈ നിർമിതി യുനെസ്കോയുടെ ലോക പൈതൃക സ്ഥലങ്ങളുടെ പട്ടികയിൽ സ്ഥാനം നേടി.
View of the Octagon The Barbarossa chandelier under the dome of the Octagon ചിത്രശാല View from the Octagon into the choir Mosaics Mosaics Throne of Charlemagne Shrine of the Virgin Mary (1238) Shrine of Charlemagne (1215) Reliquary bust of Charlemagne (treasury) Cross of Lothair (~ 1000) (treasury) Statue of St. Stephen outside the Ungarnkapelle ("Chapel of Hungary") അവലംബം കൂടുതൽ വായനയ്ക്ക് {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite encyclopedia }} : Empty citation ( help ) {{ cite book }} :  CS1 maint: unrecognized language ( link ) {{ cite book }} :  CS1 maint: location missing publisher ( link ) CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) പുറത്തേക്കുള്ള കണ്ണികൾ ആക്കൻ കത്തീഡ്രൽ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Aachen Cathedral - Church – World Heritage Site Cathedral Music Aachen Cathedral Photos Photos of Aachen cathedral on sekulada.com (പോളിഷ്)
ആക്കൽത്താഴെ കോളനി
കേരളത്തിൽ കണ്ണൂർ ജില്ലയിലെ പേരാവൂർ ഗ്രാമപഞ്ചായത്തിലെ ഒരു ആദിവാസി ( പണിയ ) കോളനി ആണ് ആക്കൽത്താഴെ കോളനി മണത്തണ .
പേരാവൂർ ഗ്രാമപഞ്ചായത്തിലെ അഞ്ചാം വർഡിലാണ് ഈ കോളനി ഉൾപ്പെടുന്നത്.
ഈ കോളനിയിലെ മിക്ക  യുവതി-യുവാക്കളും ബിരുദധാരികളാണ് .
മൂന്നോളം യുവതികൾ ബിരുദം നേടിയവരും, രണ്ട് യുവാക്കൾ ഡിപ്ലോമ നേടിയവരുമാണ്.
ഇവരിൽ രണ്ടുപേർ ഇപ്പോൾ ബിരുദാനന്തര ബിരുദത്തിന് പഠിക്കുന്നുമുണ്ട്.
പ്രധാനമായും പണിയവിഭാഗത്തിലെ കല്ലുവെടിയൻ, മൂന്നിലാൻ, അരിഞ്ഞരൻ സമുദായത്തിൽ പെട്ടവരാണ് ഇവിടെ ഉള്ളത്.
ആക്ടിനോഡാഫ്‌നേ ഇംഗ്ലീഷ് വിലാസം https://ml.wikipedia.org/wiki/Actinodaphne
ലോറേസീ സസ്യകുടുംബത്തിലെ ഒരു ജനുസ് ആണ് ആക്ടിനോഡാഫ്‌നേ ( Actinodaphne).
140 സ്പീഷിസുകൾ ഉള്ള ആക്ടിനോഡാഫ്‌നേ ജനുസ് പ്രധാനമായും മധ്യരേഖ- അർദ്ധമധ്യരേഖാപ്രദേശങ്ങളിൽ ആണ് കാണുന്നത്.
ചൈനയിൽ കാണുന്ന 17 ജനുസുകളിൽ 13 എണ്ണം അവിടത്തെ തദ്ദേശീയമാണ്.
3 മുതൽ 25 മീറ്റർ വരെ ഉയരം വയ്ക്കുന്ന മരങ്ങൾ ആണ് ഈ ജനുസിൽ ഉള്ളത്.
ഒറ്റ വിത്തുള്ള കായകൾ പ്രധാനമായും പക്ഷികളാണ് വിതരണം ചെയ്യുന്നത്.
മഞ്ഞു വരൾച്ചയും സഹിക്കാത്ത ഈ ജനുസിലെ അംഗങ്ങൾ നനവാർന്ന മണ്ണ് ഇഷ്ടപ്പെടുന്നവയാണ്.
തെരഞ്ഞെടുത്ത സ്പീഷിസുകൾ Actinodaphne albifrons Actinodaphne bourneae Actinodaphne cupularis Actinodaphne cuspidata Actinodaphne ellipticbacca Actinodaphne forrestii Actinodaphne glaucina Actinodaphne fragilis Actinodaphne henryi Actinodaphne johorensis Actinodaphne kweichowensis Actinodaphne lanata Actinodaphne lawsonii Actinodaphne lecomtei Actinodaphne magniflora Actinodaphne malaccensis Actinodaphne menghaiensis Actinodaphne molochina Actinodaphne montana Actinodaphne mushanensis Actinodaphne obovata Actinodaphne obscurinervia Actinodaphne omeiensis Actinodaphne paotingensis Actinodaphne pilosa Actinodaphne pruinosa Actinodaphne quinqueflora Actinodaphne salicina Actinodaphne sessilifructa Actinodaphne speciosa Actinodaphne stenophylla Actinodaphne trichocarpa Actinodaphne tsaii അവലംബം http://pick4.pick.uga.edu/mp/20q?search=Actinodaphne%5Bപ്രവർത്തിക്കാത്ത+കണ്ണി%5D പുറത്തേക്കുള്ള കണ്ണികൾ Media related to Actinodaphne at Wikimedia Commons Actinodaphne എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ആക്കോട് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഫെബ്രുവരി മുതൽ തുടരുന്നു.
കേരള സംസ്ഥാനത്തെ മലപ്പുറം ജില്ലയിലെ വാഴക്കാട് പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് ആക്കോട്.
ആക്ട്‌സ് (ആക്സിഡന്റ് കെയർ ആൻഡ് ട്രാൻസ്പോർട്ട് സർവ്വീസ്) ഇംഗ്ലീഷ് വിലാസം https://ml.wikipedia.org/wiki/Accident_Care_and_Transport_Service
ആക്‌സിഡൻറ് കെയർ ആൻഡ് ട്രാൻസ്പോർട്ട് സർവ്വീസ് അഥവാ ആക്ട്സ് (ഇംഗ്ലീഷിൽ: ACTS ) തൃശ്ശൂർ നഗരത്തിലും തൃശ്ശൂർ ജില്ലയിലും (ഇന്ത്യ) അപകടത്തിൽപ്പെടുന്നവർക്ക് സൗജന്യ അടിയന്തര സഹായം നൽകുന്ന ഒരു സന്നദ്ധ സംഘടനയാണ്.
1099 എന്ന ടോൾ ഫ്രീ നമ്പറിൽ ആക്ട്സിനെ സേവനം 365 ദിവസവും 24 മണിക്കൂറും ലഭ്യമാണ്.
ഇപ്പോൾ തൃശൂർ ജില്ലയിൽ മാത്രമാണ് ആക്ട്സിന്റെ സേവനം ലഭ്യമാകുന്നത്.
ജില്ലാ കളക്ടർ അൽകേഷ് കുമാർശർമയുടെയും ജനറൽ സെക്രട്ടറി ഫാ.
ഡേവിസ് ചിറമ്മല്ലിൻടെയും അദ്ധ്യക്ഷതയിൽ പ്രാദേശിക നാഗരിക നേതാക്കളുടെ പിന്തുണയോടെ 2000 മെയ് മാസം 8 നാണ് ആക്ട്സ് സ്ഥാപിതമായത്.
ജില്ലാ കളക്ടർ പ്രസിഡന്റും പോലീസ് കമ്മീഷണർ വൈസ് പ്രസിഡന്റായും പ്രവർത്തിക്കുന്നു.
തൃശ്ശൂർ മാതൃക
അപകടത്തിൽ പെട്ടവരെ ആശുപത്രിയിൽ എത്തിക്കുന്നവർക്ക് , അതിനെ തുടർന്നുണ്ടാകുന്ന കേസിന്റെ നൂലാമാലകളും നിയമനടപടികളും ഒഴിവാക്കുന്നതിന് കൈക്കൊള്ളേണ്ട കാര്യങ്ങൾ സംബന്ധിച്ച് പഠിക്കാൻ സുപ്രീം കോടതി നിയോഗിച്ച കമ്മിറ്റിയാണ് സ്കന്ദൻ കമ്മിറ്റി.
ആക്ട്സിന്റെ പ്രവർത്തനങ്ങളെ പറ്റി പ്രസ്തുത കമ്മറ്റി സസൂക്ഷ്മം പഠിക്കുകും പ്രവർത്തനങ്ങൾ മാതൃകാപരമാണെന്ന് വിലയിരുത്തി സുപ്രീം കോടതിയിൽ റിപ്പോർട്ട് സമർപ്പിക്കുകയും ചെയ്തു.
സുപ്രീംകോടതിയിൽ സമർപ്പിച്ച റിപ്പോർട്ടിൽ തൃശ്ശൂർ മാതൃക കമ്മിറ്റി ശുപാർശ ചെയ്തു.
മറ്റുള്ളവരുടെ ജീവൻ രക്ഷിക്കാൻ രാപ്പകൽ വ്യത്യാസമില്ലാതെ സേവനം ചെയ്യുന്ന ആക്ടസിന് തൃശൂർ കൂടാതെ ചേർപ്പ് , കേച്ചേരി , തൃപയാർ , ഗുരുവായൂർ , ഒല്ലൂർ , ചെന്ത്രാപ്പിന്നി , വടക്കാഞ്ചേരി , എരുമപ്പെട്ടി , പുന്നയ്ക്കബസാർ , കൊടുങ്ങല്ലൂർ , പറപ്പൂർ , മുതുവറ , വാടാനപ്പള്ളി എന്നിവിടങ്ങളിലും ആക്ട്സിന് പ്രാദേശിക ഘടകങ്ങളുണ്ട്.
2019 ഡിസംബർ വരെയുള്ള കണക്കുകൾ പ്രകാരം ആക്ട്സിന് 17 പ്രാദേശിക വിഭാഗങ്ങളിലായി 145 ഘടകങ്ങളും 45,000 അംഗങ്ങളും , 22 ആംബുലൻസുകളുണ്ട്.
അവലംബം ↑ ↑ ↑ ↑ 1 2 ↑ ↑ ↑ ↑ ↑ ↑
ആക്ടിനിസം ഇംഗ്ലീഷ് വിലാസം https://ml.wikipedia.org/wiki/Actinism
ഫോട്ടോകെമിക്കൽ, ഫോട്ടോബയോളജിക്കൽ ഇഫക്റ്റുകളിലേക്ക് നയിക്കുന്ന സൗരവികിരണത്തിന്റെ പ്രഭാവമാണ് ആക്ടിനിസം (/ ˈæktɪnɪzəm /) എന്ന് അറിയപ്പെടുന്നത്.
പുരാതന ഗ്രീക്ക് വാക്കായ ἀκτίς, ἀκτῖνος (അർഥം:"കിരണം, ബീം") ൽ നിന്നാണ് ആക്ടിനിസം എന്ന വാക്ക് ഉരുത്തിരിഞ്ഞത്.
ആക്ടിനിസം എന്ന വാക്ക് ഇമേജിംഗ് ടെക്നോളജി (പ്രധാനമായും ഫോട്ടോഗ്രഫി ), വൈദ്യശാസ്ത്രം (സൂര്യാഘാതത്തെക്കുറിച്ച്), രസതന്ത്രം (ഫോട്ടോ-ഡീഗ്രേഡേഷനിൽ നിന്ന് പരിരക്ഷിക്കുന്ന പാത്രങ്ങളെക്കുറിച്ച്) എന്നിവയിൽ കാണപ്പെടുന്നു, കൂടാതെ ആക്ടിനിസം എന്ന ആശയം കെമിക്കൽ ഫോട്ടോഗ്രഫി , എക്സ്-റേ ഇമേജിംഗ് എന്നിവയിലും പ്രയോഗിക്കുന്നുണ്ട്.
ആക്ടിനിക് ( / æ k ˈ t ɪ n ɪ k / ) രാസവസ്തുക്കളിൽ, ഫോട്ടോഗ്രാഫിയിൽ ഉപയോഗിക്കുന്ന ലൈറ്റ് സെൻസിറ്റീവ് രാസവസ്തുക്കൾ ആയ സിൽവർ സാൾട്ട് ഉൾപ്പടെ നിരവധി പദാർഥങ്ങളുണ്ട്.
രാസപരമായി പറഞ്ഞാൽ, വികിരണത്തിന്റെ സ്വഭാവമാണ് ആക്ടിനിസം, അത് ഒരു തന്മാത്രയെ ആഗിരണം ചെയ്യാനും അതിന്റെ ഫലമായി ഒരു ഫോട്ടോകെമിക്കൽ പ്രതിപ്രവർത്തനത്തിനും കാരണമാകുന്നു.
ഓരോ ഫോട്ടോണിനും ഒരു തന്മാത്രാ പ്രതിപ്രവർത്തനം മാത്രമേ ഉണ്ടാകൂ എന്നത് തെളിയിച്ചത് ആൽബർട്ട് ഐൻ‌സ്റ്റൈൻ ആയിരുന്നു.
ഈ വ്യത്യാസം റേഡിയേഷൻ പ്രവർത്തനക്ഷമമാക്കിയ എക്സോതെർമിക് റിഡക്ഷൻ പ്രതിപ്രവർത്തനങ്ങളിൽ നിന്ന് ഫോട്ടോകെമിക്കൽ പ്രതിപ്രവർത്തനങ്ങളെ വേർതിരിക്കുന്നു.
പൊതുവായ ആവശ്യങ്ങൾക്കായി, ആക്റ്റിനിക് അല്ലെങ്കിൽ ആക്റ്റിനോ-കെമിസ്ട്രിക്ക് പകരം സാധാരണയായി ഫോട്ടോകെമിസ്ട്രി എന്ന പദമാണ് ഉപയോഗിക്കുന്നത്.
വൈദ്യശാസ്ത്രത്തിൽ
വൈദ്യശാസ്ത്രത്തിൽ, ഉയർന്ന ഊർജ്ജമുള്ള ഹ്രസ്വ-തരംഗദൈർഘ്യ സൂര്യ പ്രകാശം മൂലം കണ്ണ് ത്വക്ക് പോലെയുള്ള ബാഹ്യ ടിഷ്യുകൾക്കുണ്ടാകുന്ന പ്രശ്നങ്ങൾ ആക്റ്റിനിക് ഇഫക്റ്റുകൾ ആയി വിവരിക്കുന്നു.
വെളിച്ചത്തിലേക്ക്, പ്രത്യേകിച്ച് അൾട്രാവയലറ്റ് ലൈറ്റ് (ആക്ടിനിക് കെരാട്ടോസിസ് കാണുക) എക്സ്പോഷർ ചെയ്യുന്നതിലൂടെ ഉണ്ടാകുന്ന മെഡിക്കൽ അവസ്ഥകളെ വിവരിക്കുന്നതിനും ആക്ടിനിക് ഉപയോഗിക്കുന്നു.
ഈ പ്രതിഭാസത്തെ സൂചിപ്പിക്കാൻ ആക്ടിനിക് റേ എന്ന പദം ഉപയോഗിക്കുന്നു.
ബയോളജിയിൽ
ജീവശാസ്ത്രത്തിൽ, "ആക്ടിനിക് ലൈറ്റ്" എന്നത് ഒരു ജീവിവർഗത്തിലെ ഫോട്ടോസിന്തസിസ് പോലുള്ള ഫോട്ടോകെമിക്കൽ പ്രതിപ്രവർത്തനങ്ങൾക്ക് കാരണമാകുന്ന സൗരോർജ്ജത്തിൽ നിന്നോ മറ്റ് ഉറവിടങ്ങളിൽ നിന്നോ ഉള്ള പ്രകാശത്തെ സൂചിപ്പിക്കുന്നു.